  Константин Вознесенских Майя Бывальцева 11-тӥ толшорлы Удмуртиын эшшо 41 муртлэсь коронавирус инфекциез шедьтӥзы. Выль черламъёс пӧлын куать пиналъёс но 65 арессэс ортчем 11 арлыдоос. Со сярысь элькунысь оперативной штаб ивортӥз. Диагноззы Ижкарын укмыс улӥсьёслэн зэмаз, Воткаын – сизьым, Вотка ёросын – вить, Алнаш ёросын – ньыль, Вавож, Дэри, Ува, Шаркан ёросъёсын, Глазкарын, Можгаын – быдэн кык, Сарапулын, Балезино, Камбарка, Пичи Пурга ёросъёсын – быдэн одӥг муртлэн. 183 адями йӧназ. Кык мурт улонысь кошкиз. Кышномупртлы 66 арес вал, воргоронлы – 73 арес. 11-тӥ толшорлы Удмуртиын коронавирусэн черлан 79 сюрс 713 учыръёс лабораториосын зэматэмын. 69 сюрс 744 адями йӧназ, 3 сюрс 444 мурт улонысь кошкиз. Та дыре 105 висисьёслэн тазалыксы секыт лыдъяське. Берло нунал ӵоже коронавируслы 6 сюрс 188 эскеронъёс ортчытӥзы. Коронавируслэсь прививка 672 сюрс 909 адями пуктӥз, со пӧлысь 522 сюрс 317 мурт кык компонентэн. «Спутник Лайт» вакцинаез 115 сюрс 917 адямилы пуктӥзы. Тодэ вайытом, Ижкарын прививкаез, эмъяськонниосын сяна, кык вакцинаци пунктъёсын пуктыны луэ.   Тегъёс: коронавирус висён Тазалык Ижкар Удмуртия  